joelniklaus/EU_Wikipedias huggingface dataset:
Αράλ (Σιντζιάνγκ)

Το Αράλ, Αλά'ερ ή Αλάρ (απλοποιημένα Κινέζικαπαραδοσιακά Κινέζικα; ئارال, АралΓΙΟΎΛΙ) είναι πόλη με υποεπαρχιακό επίπεδο που περιβάλλεται από την επαρχία Ακσού στο αυτόνομο θύλακα Σιντζιάνγκ Ουϊγγούρ στην λαϊκή Δημοκρατία της Κίνας. Η επίσημη ορθογραφία είναι Αράλ, αλλά συχνά γράφεται λάθος, ως Αλάρ.

Ιστορία 
Η πόλη δημιουργήθηκε από την εταιρεία παραγωγής και κατασκευής του Σιντζιάνγκ ως μέσο μετανάστευσης Κινέζων Χαν στην επαρχία. Το Αράλ αποσχίστηκε από την επαρχία Ακσού και έγινε πόλη, το 2002 και έχει σταθερή πληθυσμιακή αύξηση, με πληθυσμό 166.205 το 2010.

Εκπαίδευση 
Το Αράλ είναι το κέντρο του πανεπιστημίου Ταρίμ.

Γεωγραφία 
Επισήμως, έχει έκταση 5.258,739 τετραγωνικά χιλιόμετρα Συνορεύει με ορεινές περιοχές στα βόρεια και βορειοδυτικά και με την έρημο Τακλαμακάν ανατολικά και νότια.

Παραπομπές 

Πόλεις της Κίνας
Αρτσβίκ

Η Αρτσβίκ Χαρουτιουνιάν (Αρμένικη: Արծվիկ Հարությունյան, γεννημένη στις 21 Οκτωβρίου 1984) γνωστή ως Αρτσβίκ, είναι Αρμένισα τραγουδίστρια και στιχουργός . Εκπροσώπησε  την Αρμενία στην Γιουροβίζιον 2017 στο Κίεβο με το τραγούδι Fly with me κατακτώντας την δέκατη όγδοη θέση με 79 βαθμούς .

Η καριέρα της

2010–Παρόν: 2017 
Το 2016, η Αρτσβίκ ανακοινώθηκε ως συμμετέχουσα στο Depi Evratesi, η αρμένικη εθνική επιλογή για να βρουν τον εκπρόσωπο τους για την Eurovision 2017. Κατά την διάρκεια του σόου, ήταν μέλος της ομάδας του Εσσάι Αλτουνιάν. Ανακοινώθηκε νικήτρια στις 24 Δεκεμβρίου του 2016 και θα εκπροσωπήσει την Αρμενία στην Eurovision 2017.

Αρμένισες τραγουδίστριες
Συμμετέχοντες στο διαγωνισμό τραγουδιού Eurovision με την Αρμενία
Διαγωνισμός Τραγουδιού Eurovision 
Συμμετέχοντες στη Eurovision
Περιφέρεια Παβλοντάρ

Η επαρχία Παβλοντάρ () είναι περιφέρεια του Καζακστάν. Το διοικητικό κέντρο είναι το Παβλοντάρ, με πληθυσμό 322.851 κατοίκων: 742.475 (απογραφή 2009) 806.983 (απογραφή 1999). Συνορεύει στα βόρεια με τη Ρωσία, και με τις ακόλουθες περιφέρειες του Καζακστάν, την περιφέρεια Ακμόλα στα δυτικά, με την περιφέρεια Ανατολικού Καζακστάν στα νοτιοανατολικά, με την περιφέρεια Βόρειου Καζακστάν στα βορειοδυτικά και την  περιφέρεια Καραγκάντα στα νότια. Πολλοί άνθρωποι, ειδικά οι Ουκρανοί, μετανάστευσαν στο Παβλοντάρ στην εκστρατεία του Νικίτα Χρούστσοφ, την Καμπάνια των Παρθένων Χωρών.

Ο ποταμός Ιρτίς ξεκινάει από τα όρη Αλτάι στην Κίνα προς την Ρωσία μέσω της περιφέρειας, ενώ το κανάλι Ιρτίς-Καραγκάντα διασχίζει το δυτικό τμήμα της περιφέρειας, και τραβάει μερικό από το νερό του ποταμού προς το Εκιμπαστούζ και την Καραγκάντα.

Το εθνικό πάρκο Μπαγιαναούλ βρίσκεται στην περιφέρεια, 100 χιλιόμετρα από το Εκιμπαστούζ.

Διοικητικές διαιρέσεις - Δημογραφικά στοιχεία (Ιανουάριος 2007) 
Η περιφέρεια διαιρείται σε δέκα επαρχίες και τις πόλεις Παβλοντάρ, Ακσού και Εκιμπαστούζ.
 Επαρχία Ακτογκάι, διοικητικό κέντρο το Ακτογκάι
 Επαρχία Μπαγιαναούλ, διοικητικό κέντρο το Μπαγιαναούλ
 Επαρχία Ιρτύς, διοικητικό κέντρο το Ερτίς
 Επαρχία Κασίρ, διοικητικό κέντρο το Κασίρ
 Επαρχία Λεμπιάζγιε, διοικητικό κέντρο το Ακκού
 Επαρχία Μάι, διοικητικό κέντρο το Κοκτομπέ
 Επαρχία Παβλοντάρ, διοικητικό κέντρο το Παβλοντάρ
 Επαρχία Σαρμπακτί, διοικητικό κέντρο το Σαρμπάκτι
 Επαρχία Ουσπέν, διοικητικό κέντρο η Ουσπένκα
 Επαρχία Ζελεζίν, διοικητικό κέντρο η Ζελεζίνκα
Τρεις πόλεις έχουν καθεστώς πόλεις στην περιφέρεια Παβλοντάρ. Αυτές είναι το Παβλοντάρ, το Ακσού και το Εκιμπαστούζ.

Η περιφέρεια φιλοξενεί ένα εύρος εθνοτικών ομάδων:
 Καζάκοι – 46,15%
 Ρώσοι – 38,26%
 Ουκρανοί – 6,39%
 Γερμανοί – 3,21%
 Τάταροι – 2,07%
 Λευκορώσοι – 0,86%
 Μολδαβοί – 0,39%
 Ινγκούς – 0,25%
 Τσετσένοι– 0,25%
 Αζέροι – 0,25%
 Μπασκίρ – 0,20%
 Άλλοι – 1,75%
 Σύμφωνα με προκαταρκτικά στοιχεία της απογραφής του 2009 η περιφέρεια έχει 729.512 κατοίκους (99% σε σχέση με το προβλεπόμενο αριθμό) και οι Καζάκοι έχουν μερίδιο το 47,7% του πληθυσμού.

Παραπομπές

Εξωτερικοί σύνδεσμοι 

 Επίσημη ιστοσελίδα της περιφέρειας

Παβλονταρ
Πανθυρεατικός Α.Ο.

Ο Πανθυρεατικός Αθλητικός Όμιλος είναι ποδοσφαιρικό σωματείο που εδρεύει στο Άστρος Κυνουρίας. Ιδρύθηκε το 1928 και χρώματά του είναι το κίτρινο και το μαύρο.

Αγωνίζεται στις τοπικές κατηγορίες της Ένωσης Ποδοσφαιρικών Σωματείων Αρκαδίας έχοντας κατακτήσει 8 πρωταθλήματα και 3 κύπελλα, ενώ τη σεζόν 2014-15 κατάφερε και κατέκτησε το νταμπλ για πρώτη φορά στην ιστορία του.

Ιστορικά, έχει 8 συμμετοχές στους ομίλους του πρωταθλήματος της Δ΄ Εθνικής Κατηγορίας, πέντε από τις οποίες συνεχόμενες, με καλύτερη θέση την 4η την οποία κατέκτησε τη σεζόν 1993-94 συμμετέχοντας στον 5ο Όμιλο της κατηγορίας. Τέλος, έχει συμμετάσχει 4 χρονιές στο Ειδικό Ερασιτεχνικό Πρωτάθλημα Ποδοσφαίρου, το 1971 για την άνοδο στη Β΄ Εθνική, το 2000 για την άνοδο στη Δ΄ Εθνική και πιο πρόσφατα τις χρονιές 2014 και 2015 για την άνοδο στη Γ΄ Εθνική Ερασιτεχνική Κατηγορία.

Ονομασία
Το όνομα της ομάδος αρχικά και μέχρι το 1955 ήταν Ποδοσφαιρικός Όμιλος Άστρους (Π.Ο.Α.). Η ονομασία Πανθυρεατικός προήλθε από τον αρχαίο οικισμό Θυρέα που βρισκόταν στην λεγόμενη Θυρεάτιδα γη, ονομασία που αποτελεί τοπωνύμιο της ευρύτερης περιοχής της σημερινής Βόρειας Κυνουρίας.

Παρουσία στις Εθνικές Κατηγορίες

Τίτλοι
 Πρωταθλητής Ε.Π.Σ. Αρκαδίας: 9
 1970-71, 1991-92, 1997-98, 1999-00, 2004-05, 2013-14, 2014-15, 2017-18, 2021-22

 Κυπελλούχος Ε.Π.Σ. Αρκαδίας: 3
 1994-95, 1996-97, 2014-15

Παραπομπές

Αθλητικοί σύλλογοι Αρκαδίας
Ιδρύσεις αθλητικών συλλόγων το 1928
Ποδοσφαιρικές ομάδες Ελλάδας
Περιφέρεια Ανατολικού Καζακστάν

Η περιφέρεια Ανατολικού Καζακστάν (, Şığıs Qazaqstan oblısı, شىعىس قازاقستان وبلىسى) είναι περιφέρεια του Καζακστάν. Καλύπτει το ανατολικότερο μέρος του Καζακστάν, μαζί με τον ποταμό Ιρτίς και την Λίμνη Ζαϊσάν. Το διοικητικό κέντρο είναι το Οσκεμέν (γνωστό επίσης ως Ουστ-Καμενογκόρσκ). Συνορεύει βόρεια και βορειοανατολικά με την Ρωσία, με την αυτόνομη επαρχία Σιντζιάνγκ Ουϊγγούρ στην λαϊκή Δημοκρατία της Κίνας νότια και νοτιοανατολικά. Το ανατολικότερο μέρος της περιφέρειας είναι πολύ κοντά στη Μογγολία, ωστόσο δεν συνορεύουν για λίγα χιλιόμετρα, καθώς χωρίζονται από την Κίνα και την Ρωσία. Συνορεύει επίσης με τρεις περιφέρειες του Καζακστάν, την περιφέρεια Παβλοντάρ στα βορειοδυτικά, την περιφέρεια Καραγκάντα στα δυτικά και την περιφέρεια Αλμάτι στα νότια. 

Πληθυσμός: 1,396,593 (απογραφή 2009) 1,531,024 (απογραφή 1999). Μέχρι τις 4 Ιανουαρίου 2011 ο πληθυσμός του Οσκεμέν ήταν 318,800. Υπάρχουν πολλοί Ρώσοι και Ουκρανοί, και η πρωτεύουσα έχει πιο πολλούς κατοίκους από τα δύο έθνη σε σχέση με τους Καζάκους. Η έκταση είναι 283,300 τετραγωνικά χιλιόμετρα. 

Δημιουργήθηκε από την ένωση δύο σοβιετικών περιφερειών του Καζακστάν: της παλιάς περιφέρειας Βοστότσνο-Καζακστάνσκαγια (Ανατολικό Καζακστάν) και της περιφέρειας Σεμιπαλατίνσκ.

Φύση 
Η περιφέρεια καταλαμβάνει ένα ευρύ φάσμα γεωγραφικών και κλιματικών περιοχών με τα όρη Αλτάι στα ανατολικά και στο ανατολικό μέρος της καζακικής στέππας στα δυτικά της περιφέρειας.

Δημογραφικά στοιχεία 

Το 55% των κατοίκων είναι Καζάκοι και το 41% είναι Ρώσοι.

Διοικητικές διαιρέσεις 
Η περιφέρεια διαιρείται σε δεκαπέντε επαρχίες και τις πόλεις Οσκεμέν (Ουστ-Καμενογκόρσκ), Αγιαγκόζ, Κουρτσάτοφ, Ρίντερ, Σεμέι (Σεμιπαλατίνσκ) και Ζιργιανόβσκ.
 Επαρχία Αμπάι, διοικητικό κέντρο το Καράουϊλ
 Επαρχία Αγιαγκόζ, διοικητικό κέντρο το Αγιαγκόζ
 Επαρχία Μπεσκαραγκάι, διοικητικό κέντρο το Μπεσκαραγκάι
 Επαρχία Μποροντουλίχα, διοικητικό κέντρο το Μποροντουλίχα
 Επαρχία Γκλουμπόκογιε, διοικητικό κέντρο το Γκλουμπόκογιε
 Επαρχία Κατονκαραγκάι, διοικητικό κέντρο το Ουλκέν Ναρίμ
 Επαρχία Κοκπεκτί, διοικητικό κέντρο το Κόκπεκτι
 Επαρχία Κουρσίμ, διοικητικό κέντρο το Κουρσίμ
 Επαρχία Σεμονάιχα, διοικητικό κέντρο η Σεμοναΐχα
 Επαρχία Ταρμπαγκατάι, διοικητικό κέντρο το Ακσουάτ
 Επαρχία Ουλάν, διοικητικό κέντρο το Μολοντιόζνι
 Επαρχία Ουρζάρ, διοικητικό κέντρο το Ουρζάρ
 Επαρχία Ζέισεν, διοικητικό κέντρο το Ζαϊσάν
 Επαρχία Ζάρμα, διοικητικό κέντρο το Καλμπατάου (Γκεοργκιγιέβκα)
 Επαρχία Ζιργιάν, διοικητικό κέντρο το Ζιργιανόβσκ
Στην περιφέρεια Ανατολικού Καζακστάν 10 τοποθεσίες με καθεστώς πόλης: Το Οσκεμέν (Ουστ-Καμενογκόρσκ), Αγιαγκόζ, Τσαρσκ (Σαρ), Κουρτσάτοφ, Ρίντερ, Σεμέι (Σεμιπαλατίνσκ), Σερεμπριάνσκ, Σεμοναΐχα, Ζαϊσάν, και Ζιριανόβσκ.

Αθλητισμός 
Η περιφέρεια έστειλε μια ομάδα μπάντι στην Σπαρτακιάδα το 2009 και τερμάτισε τρίτη.

Δείτε επίσης 
 Χώρος δοκιμών του Σεμιπαλατίνσκ

Παραπομπές 

Ανατολικο Καζακσταν
Επαρχία Κατονκαραγκάι

Η επαρχία Κατονκαραγκάι, επίσης ονομάζεται Κατόν-Καραγκάι () είναι επαρχία στην περιφέρεια Ανατολικού Καζακστάν στο ανατολικό Καζακστάν. Το διοικητικό κέντρο είναι το Ουλκέν Ναρίμ (Μπολσεναρίμσκογιε, συντεταγμένες ) (). Είναι η ανατολικότερη επαρχία του Καζακστάν. Πληθυσμός: 28,008 (εκτίμηση 2013) 30,056 (απογραφή 2009) 45,149 (απογραφή 1999).

Κοντά στο χωριό Μπερέλ (συντεταγμένες ) ανασκαφές αρχαίων τύμβων έχουν δείξει πληροφορίες σχετικά με την ζωή των νομαδικών πληθυσμών του 3ου και 4ου αιώνα π.Χ.

Παραπομπές

Εξωτερικοί σύνδεσμοι 
 Επίσημη Κυβερνητική Ιστοσελίδα της Katon-Karagay

Κατονκαραγκαι
Μονή Παλαιοπαναγιάς Αρκαδίας

Η Ιερά Μονή Παλαιοπαναγιάς, είναι ένα ιστορικό μοναστήρι, χτισμένο 7 χλμ νότια του Άστρους Αρκαδίας και κοντά στο χωριό Μελιγού Αρκαδίας.

Ιστορία
Το αρχικό όνομα της μονής ήταν Αγία Ελεούσα, αλλά για την αποφυγή σύγχυσης με το κοντινό μοναστήρι της Αγίας Τριάδας Ελεούσας, άλλαξε και έγινε Παλαιοπαναγιά. Σύμφωνα με την παράδοση, η μονή ιδρύθηκε το 1310, ενώ η πρώτη ιστορική μνεία της εμφανίζεται το 1612 σε σιγίλιο του Πατριάρχη Νεόφυτου Β΄. Παρόλα αυτά, η μονή βρισκόταν σε ακμή και πριν το 1612. Κατά τα Ορλωφικά, η μονή καταστράφηκε και ερημώθηκε, με αποτέλεσμα να ξεκινήσει ένας μεγάλος αγώνας για την διατήρηση της κτηματικής της περιουσίας, που κράτησε για πολλά χρόνια.

Κατά τη διάρκεια της Επανάστασης του 1821 και συγκεκριμένα το 1822, η μονή πρόσφερε για τις ανάγκες του αγώνα 1000 γρόσια, ενώ 4 χρόνια αργότερα καταστράφηκε από τον Ιμπραήμ Πασά. Τα επόμενα χρόνια, η μονή ανακαινίστηκε πολλές φορές και το 1991 μετατράπηκε σε γυναικεία.

Αρχιτεκτονική

Η μονή σήμερα, είναι πλήρως ανακαινισμένη. Διαθέτει διατηρημένα κελιά με καμάρες και έναν ευρύχωρο αύλειο χώρο με το καθολικό. Το καθολικό της μονής, χτίστηκε το 1814 και ανήκει στον τύπο του εγγεγραμμένου σταυροειδούς με τρούλο. Εσωτερικά, ο ναός δεν είναι αγιογραφημένος, ενώ στο δάπεδό του, υπάρχει μαρμάρινη πλάκα με τον δικέφαλο αετό και μωσαϊκά. Η μονή διαθέτει αρκετά λείψανα, καθώς και ιερά σκεύη και κειμήλια. Το μοναστήρι είναι γυναικείο και απαριθμεί 3 μοναχές. Το καθολικό, είναι αφιερωμένο στην Κοίμηση της Θεοτόκου και εορτάζει στις 15 Αυγούστου.

Πηγές
 Ι. Κουσκουνά, Κ. Χασαπογιάννη, Ι. Κακαβούλια - Θυρεάτις Γη, Αθήνα 1981, Ίδρυμα Μνήμης Αγγελικής & Λεωνίδα Ζαφείρη
 
 Νικολάου Φλούδα - Θυρεατικά, τόμος Α΄: γεωλογικά, γεωγραφικά, τοπογραφικά, χορογραφικά, εκκλησιαστικά, ναοί μονών, διοικητικά Θυρέας, Αθήνα 1982

Π
Δήμος Βόρειας Κυνουρίας
Κλεονίκη Γενναδίου

Η Κλεονίκη Γενναδίου(;-1909) ήταν ζωγράφος και γλύπτρια.

Βίος
Η Κλεονίκη Γενναδίου γεννήθηκε στην Αθήνα. Ταξίδεψε σε Ιταλία και Μόναχο. Με την αδελφή της Ελπίδα δημοσίευσε το έργο Βιογραφικαί σημειώσεις. Συμβολή εις την ιστορίαν της νεοελληνικής τέχνης, Τεργέστη 1909. Πέθανε στις 14 Μαρτίου 1909.
Στην Ολυμπιακή Έκθεση του 1888 στο Ζάππειο έλαβε το αργυρό βραβείο.

Καλλιτεχνικά έργα
Στο Λονδίνο εξέθεσε Την κόρη των Αθηνών, εμπνευσμένη από το ομώνυμο ποίημα του Λόρδου Βύρωνα. Άλλα έργα της επίσης είναι Η εκκλησια τουΑγίου Γεωργίου στη Βενετία σε πανσέληνο , ''Κεφαλή ενός Ισπανού.

Παραπομπές

Πηγές
Στέλιος Λυδάκης, «Γενναδίου Κλεονίκη», Λεξικό των Ελλήνων ζωγράφων και χαρακτών, εκδ.Μέλισσα, Αθήνα, 1976, σελ.69
Ευθυμία Γεωργιάδου-Κούντουρα, «Η γυνάικα στη νεοελληνική ζωγραφική του ΙΘ' αιώνα. Εικόνα και δημιουργός», στο: Κενά στην ιστορία της τέχνης, εκδ.Γκοβόστης, Αθήνα, 1993, σελ.13-25 

Έλληνες ζωγράφοι
Έλληνες γλύπτες
Ζωγράφοι (γυναίκες) της Ελλάδας
Επαρχία Ταλγκάρ

Η επαρχία Ταλγκάρ () είναι επαρχία στην περιφέρεια Αλμάτι στο Καζακστάν. Το διοικητικό κέντρο είναι το Ταλγκάρ. Η επαρχία είναι αρκετά ορεινή και την διασχίζει ο ποταμός Ταλγκάρ. Στα βόρεια επίσης υπάρχει η οροσειρά Τρανς-Ιλί Αλατάου, με υψηλότερη κορυφή το όρος Ταλγκάι (υψόμετρο 4.973 μέτρα), μια επέκταση στο βόρειο μέρος της οροσειράς Τιεν Σαν. Πληθυσμός: 184,834 (εκτίμηση 2013) 170,221 (απογραφή 2009) 132,692 (απογραφή 1999).

Κατάλογος των οικισμών 
 Μπεσκαϊνάρ

Παραπομπές 

Ταλγκαρ
Περιφέρεια Αλμάτι
Ουίντερ Παρκ (Κολοράντο)

Το Ουΐντερ Παρκ () είναι χωριό στην πολιτεία Κολοράντο στις Ηνωμένες Πολιτείες, στην κομητεία Γκραντ. 

Ο πληθυσμός είναι 662 κάτοικοι, και η έκταση είναι 20,9 τετραγωνικά χιλιόμετρα. Ο κωδικός FIPS είναι 08-85705.

Εξωτερικοί σύνδεσμοι 
 ΗΠΑ, όλα τα στατιστικά στοιχεία σχετικά με τις πόλεις
 U. S. Census Bureau.

Πόλεις του Κολοράντο
Ουλασσάι

Το Ουλασσάι () είναι πόλη στην Ιταλία, στο νησί της Σαρδηνίας. Βρίσκεται στην επαρχία της Ογλιάστρα. 

Ο πληθυσμός είναι 1613 κάτοικοι. Ο ταχυδρομικός κώδικας είναι 08040. Το υψόμετρο είναι 775 μέτρα. Η χειμερινή ώρα είναι η UTC+1 και η θερινή ώρα είναι η UTC+2.

Εξωτερικοί σύνδεσμοι 
 
 Το εθνικό ινστιτούτο στατιστικών (Ιταλικά)

Πόλεις της Σαρδηνίας
Δήμοι της Επαρχίας του Νουόρο
Χάρρυ Μπελαφόντε

O Χάρρυ Μπελαφόντε (γενν. 1927) είναι Αμερικανός τραγουδιστής και ηθοποιός. Πρώτη του μεγάλη επιτυχία ήταν το Matilda με το οποίο έγινε γνωστός ως βασιλιάς του Καλύψο.

Πολιτικός ακτιβιστής 
Ο Μπελαφόντε υπήρξε πολέμιος της εξωτερικής πολιτικής των ΗΠΑ από τς αρχές της δεκαετίας του 1980. Με δημόσιες δηλώσεις του αντιτάχτηκε στο εμπάργκο των ΗΠΑ για την Κούβα, ενώ δήλωσε την αντίθεσή του στην εισβολή των ΗΠ στη Γρενάδα. Επανειλημμένα επικρότησε τον Φιντέλ Κάστρο, τον οποίο επισκέφτηκε στην Κούβα.

Παραπομπές

Βραβευμένοι με Γκράμι
Νικητές Ανθρωπιστικού Βραβείου Τζιν Χέρσολτ
Νικητές βραβείου Tony
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί θεάτρου
Αμερικανοί τραγουδιστές
Αμερικανοί άνδρες ηθοποιοί τηλεόρασης
Αμερικανοί φεμινιστές
Πρέσβεις Καλής Θέλησης της UNICEF
Κιζιλμπεγίτ

Το Κιζιλμπεγίτ είναι χωριό στην περιφέρεια Τζαλάλ-Αμπάντ στο Κιργιστάν. Έχει υψόμετρο 1,207 μέτρα.

Γεωγραφία της Κιργιζίας
Κιζιλουράν

Το Κιζιλουράν είναι χωριό στην περιφέρεια Τζαλάλ-Αμπάντ στο Κιργιστάν. Έχει υψόμετρο 1.399 μέτρα.

Γεωγραφία της Κιργιζίας
Κιζίλ-Ταλά

Η Κιζίλ-Τάλα είναι πόλη στην περιφέρεια Ος του Κιργιστάν.

Οι κοντινές πόλεις και χωριά περιλαμβάνουν το Τσαλκουϊρούκ (3 μίλια), το Κοντζοκιόλ (5 μίλια) και το Κιτσίκ-Αλάι (5 μίλια).

Εξωτερικοί σύνδεσμοι 
 Δορυφορικός χάρτης Maplandia.com
 MSN Χάρτης

Γεωγραφία της Κιργιζίας
Κοντζοκιόλ

Το Κοντζοκιόλ είναι χωριό στην περιφέρεια Ος του Κιργιστάν.

Μερικές κοντινές πόλεις και χωριά είναι το Κιζίλ-Τάλα (4 μίλια), το Τσαλκουϊρούκ (6 μίλια) και το Κιτσίκ-Αλάι (10 μίλια)

Γεωγραφία της Κιργιζίας
Banana Boat Song

Η Μπανανιέρα  - (αγγλ. banana boat song) είναι λαϊκό τραγούδι της Τζαμάικα, σε στυλ καλύψο. Έγινε δημοφιλές στην εκτέλεση του Χάρι Μπελαφόντε.

Ιστορία 
Οι ρίζες του τραγουδιού πάνε πίσω στο λαϊκό τοπικό τραγούδι της Καραϊβικής με τίτλο «Ξημερώνει» (Day dah light). Το τραγούδι διηγείται την ιστορία των σκλάβων  που μέρα νύχτα φόρτωναν μπανάνες στα μπούκα των καραβιών. Έβλεπαν τον αυγερινό και τραγουδούσαν «τέλειωσε η βάρδια, ξημέρωσε, πάμε σπίτι». Είδαν την αυγή και το σχετικό τέλος της βάρδιας: το φως της Ημέρας να έρθει και θέλω να πάω σπίτι. Αυτό είναι και το γνήσιο ρεφρέν του τραγουδιού.

Παραπομπές

Εξωτερικοί σύνδεσμοι 
 Pittsburgh Post-Gazette vom 27. November 2005: Liedtext (englisch)

Singles του 1957
Singles του 1956
Singles της RCA Records
Χοσέ Μαρτί

Ο Χοσέ Μαρτί (ισπ. José Julián Marti y Pérez, 1853 - 1895), Κουβανός ποιητής και συγγραφέας, ήταν εθνικός ήρωας και σύμβολο του αγώνα για την ανεξαρτησία της πατρίδας του. 

Γεννήθηκε στην Αβάνα. Άρχισε τον πολιτικό ακτιβισμό σε νεαρή ηλικία. Ταξίδεψε πολλές φορές στην Ισπανία, Λατινική Αμερική και στις Ηνωμένες Πολιτείες. Αγωνίστηκε για την ανεξαρτησία της Κούβας και την ενοποίηση της κοινότητας στη διασπορά, ιδιαίτερα στη Φλόριντα.
Αξίζει να σημειωθεί ότι αγωνίστηκε ακόμη και στο πεδίο της μάχης, στη διάρκεια του Β' αγώνα υπέρ της ανεξαρτησίας της Κούβας, έναντι των Ισπανών. Πέθανε κατά τη διάρκεια της μάχης του Dos Riosστις 19 Μαΐου 1895.

Παραπομπές

Κουβανοί συγγραφείς
Κουβανοί ποιητές
Αντιαμερικανισμός
Κιχλεβέρε

Το Κιχλεβέρε είναι χωριό στην ενορία Καντρίνα στην επαρχία Λέενε-Βίρου στην βορειοανατολική Εσθονία.

Γεωγραφία της Εσθονίας
Φραγκίσκος της Γαλλίας (1518-1536)

Ο Φραγκίσκος Γ' της Βρεττάνης (28 Φεβρουαρίου 1518 - 10 Αυγούστου 1536) από τον [Οίκος των Βαλουά|Οίκο των Βαλουά-Ορλεάνης-Ανγκουλέμ]] ήταν δούκας της Βρεττάνης και δελφίνος της Γαλλίας σαν μεγαλύτερος γιος και διάδοχος του βασιλιά της Γαλλίας Φραγκίσκου Α΄ και της πρώτης συζύγου του Κλαυδίας των Βαλουά-Ορλεάνης δούκισσας της Βρεττάνης, κόρης του Λουδοβίκου ΙΒ΄ της Γαλλίας. 
Ο δελφίνος βαπτίστηκε το Μάιο του 1518 στην Αμπουάζ, όπου ο Λεονάρντο ντα Βίντσι είχε σχεδιάσει τις διακοσμήσεις και είχε οργανώσει την εορτή.

Δούκας της Βρετάνης
Σε βρεφική ηλικία ο πατέρας του τον μνήστευσε με την Μαρία Τυδώρ η οποία ήταν 4 χρόνια μεγαλύτερή του, αλλά ο αρραβώνας τελικά χάλασε. Το 1524 σε ηλικία 6 ετών διαδέχθηκε την μητέρα του στο δουκάτο της Βρετάνης σαν Φραγκίσκος Γ', αλλά επειδή ήταν ανήλικος, το δουκάτο συνέχισε να διοικείται από τον βασιλιά. Το 1532 όταν ενηλικιώθηκε, έγινε δούκας της Βρετάνης ο τελαυταίος, καθώς το 1532 με ψηφοφορία η διαδοχή του δουκάτου είχε συνδεθεί με το γαλλικό στέμμα και όχι με τη γραμμή διαδοχής των δουκών της Βρετάνης, ενώ με το θάνατό του το 1536 το δουκάτο έγινε οριστικά Γαλλική επαρχία.

Αιχμάλωτος των Ισπανών
Ο πατέρας του Φραγκίσκος Α΄ της Γαλλίας συνετρίβη στη μάχη της Παβίας (1525) από τους Ισπανούς, τραυματίστηκε και μεταφέρθηκε αιχμάλωτος στην αυλή τού Καρόλου Ε΄ της Γερμανίας για έναν χρόνο· στην συνέχεια ελευθερώθηκε (1526), αφού υπέγραψε την -ταπεινωτική γι'αυτόν- Συνθήκη της Μαδρίτης. Για να εξασφαλίσει την τήρηση των όρων της συμφωνίας ο αυτοκράτορας Κάρολος Ε' ζήτησε από τον Γάλλο βασιλιά σαν ομήρους τους 2 μεγαλύτερους γιους του: τον 8χρονο δελφίνο Φραγκίσκο και τον 7χρονο Ερρίκο (Β΄) στην αυλή του στην Μαδρίτη για τρία χρόνια· ο Φραγκίσκος Α' συμφώνησε. Η ανταλλαγή έγινε στις 15 Μαρτίου 1526 στα σύνορα Ισπανίας και Γαλλίας· η παραμονή στην Ισπανική αυλή σημάδεψε έντονα την ψυχολογία των δυο παιδιών για το υπόλοιπο της ζωής τους.

Το τέλος του
Τον Αύγουστο του 1536 ο Φραγκίσκος αρρώστησε, αφού ήπιε ένα ποτήρι παγωμένο νερό και πέθανε λίγες μέρες αργότερα στις 10 Αυγούστου 1536 στο Σατώ ντε Τουρνόν. Χωρίς προφανή αιτία, ο πρόωρος θάνατός του έγινε αιτία για φήμες την εποχή εκείνη για δηλητηρίαση, κάτι που σήμερα θεωρείται λιγότερο πιθανό από τους ιστορικούς. Στην αρχή αίτιος θεωρήθηκε ο κόμης Μοντεκούκολι, ο οποίος τού έφερε ένα ποτήρι νερό ύστερα από έναν αγώνα τέννις στο Tουρνόν. Ο πατέρας του Φραγκίσκος Α΄, πεπεισμένος ότι την εντολή έδωσε ο Κάρολος Ε΄, συνέλαβε τον κόμη, ο οποίος καταδικάστηκε και εκτελέστηκε στη Λυών παρουσία του Φραγκίσκου Α΄ και της Αυλής. Η πιθανότητα φυσικού θανάτου από πλευρίτιδα, που είχε αποκτήσει κατά τη διάρκεια της παραμονής του στις ανθυγιεινές συνθήκες κράτησής του στα ισπανικά φρούρια, παραμένει η πιθανότερη αιτία θανάτου του. Τον διαδέχθηκε ο αδελφός του Ερρίκος Β΄ της Γαλλίας.

Παραπομπές

Οίκος των Βαλουά
Δούκες της Βρετάνης
Κάρολος Β΄ της Ορλεάνης

Ο Κάρολος Β' της Ορλεάνης (22 Ιανουαρίου/1522 - 9 Σεπτεμβρίου/1545) ήταν Γάλλος πρίγκιπας απο τον Οίκο του Βαλουά γνωστός και ως δούκας του Ανγκουλέμ, τρίτος γιος του βασιλιά της Γαλλίας Φραγκίσκου Α' απο τον πρώτο γάμο του με την Κλαυδία της Βρεττάνης. Μετά τον πρόωρο θάνατο του μεγαλύτερου αδελφού Φραγκίσκου (1536) πήρε τον τίτλο του δούκα της Ορλεάνης ως δεύτερος επιζών γιος του βασιλιά. Τον τίτλο κατείχε μέχρι τότε ο δεύτερος αδελφός του Ερρίκος που έγινε στην συνέχεια δελφίνος και μετέπειτα βασιλιάς.

Ευνοούμενος γιος του Φραγκίσκου Α'
Ήταν ο πιο ωραίος και ο αγαπημένος γιος του βασιλιά Φραγκίσκου Α' αν και ευλογιά τον είχε τυφλώσει από το ένα μάτι. Η εύνοια του πατέρα τον έκανε εξαιρετικά άτακτο και κακομαθημένο.  Ήταν ιδιαίτερα δημοφιλής στην Γαλλική αριστοκρατία επειδή πίστευαν ότι τελικά θα καταφέρει ο Φραγκίσκος Α' να τον ορίσει διάδοχο. Το 1540 πήρε τον τίτλο του κόμητα του Κλερμόν.
 
Το 1542 ο πατέρας του ξεκίνησε ξανά τον πόλεμο εναντίον του αυτοκράτορα των Αψβούργων Καρόλου Κουίντου και ο Κάρολος κυρίευσε ξανά το Λουξεμβούργο. Ο πόλεμος έληξε για άλλη μια φορά σε ήττα για τον Φραγκίσκο Α' με την ειρηνική συνθήκη του Κρεπί στις 19 Σεπτεμβρίου/1544 σύμφωνα με την οποία ο Κάρολος ήταν υποχρεωμένος να παντρευτεί πριγκίπισσα από την οικογένεια των Αψβούργων.

Εχθρότητες με τον μεγαλύτερο αδελφό του Ερρίκο
H πρώτη επιλογή ήταν να παντρευτεί την ινφάντα Μαρία της Ισπανίας κόρη του ίδιου του Καρόλου Ε' και της Ισαβέλλας της Πορτογαλίας, η δεύτερη επιλογή ήταν η αρχιδούκισσα Άννα της Αυστρίας κόρη του Φερδινάνδου Α' της Ουγγαριας και της Βοημίας και ανιψιά του Καρόλου Ε'. H συνθήκη του Κρεπί άφησε δυσαρεστημένο έντονα τον μεγαλύτερο αδελφό του Ερρίκο επειδή θεωρούσε οτι το Μιλάνο του ανήκει σαν κληρονομιά της συζύγου του Αικατερίνης των Μεδίκων. Ο Ερρίκος φοβήθηκε σε συνδυασμό με την εύνοια του πατέρας τους στον Κάρολο τον τεμαχισμό του μελλοντικού του βασιλείου που θα είχε σαν αποτέλεσμα την απώλεια της ισχύος του.

Το τέλος
Το μίσος ανάμεσα στα δύο αδέλφια έληξε με τον πρόωρο θάνατο του Καρόλου το 1545 σε ηλικία μόλις 23 ετών. Σύμφωνα με τις περισσότερες πληροφορίες αιτία του θανάτου ήταν η πανώλη· κάποιοι άλλοι λένε ότι δηλητηριάστηκε από τον αδελφό του, αλλά αυτό δεν είναι εξακριβωμένο.

Παραπομπές

Πηγές
Seward, Desmond (1973). Prince of the Renaissance: The Golden Life of François I. New York: Macmillan Publishing Co. p. 228.
Prime, Temple (1903). "Note on the County of Clermont". Notes Relative to Certain Matters Connected with French History. 1. De Vinne Press. p. 103. Retrieved 11 August 2016 – via Google Books. Charles, Duke of Orleans, was Count of Clermont from 1540 to 1545, when he died leaving no issue.
Seward, Desmond (1973). Prince of the Renaissance: The Golden Life of François I. New York: Macmillan Publishing Co. p. 241.

Οίκος των Βαλουά
Δούκες της Ορλεάνης
Δούκες του Ανγκουλέμ
Κιζιλτοκόι

Το Κιζιλτοκόι είναι οικισμός στην περιφέρεια Τζαλάλ-Αμπάντ στο Κιργιστάν. Έχει υψόμετρο 1.231 μέτρα.
Κιζίλ-Ασκέρ

Το Κιζίλ-Ασκέρ είναι χωριό στην περιφέρεια Ναρίν του Κιργιστάν.

Πηγές 
 Κιζίλ-Asker Χάρτης Maplandia.com

Γεωγραφία της Κιργιζίας
Κιζίλ-Ατά

Το Κιζίλ-Ατά είναι χωριό στην επαρχία Αλά-Μπούκα στην περιφέρεια Τζαλάλ-Αμπάντ στο Κιργιστάν. Έχει υψόμετρο 1,271 μέτρα.

Γεωγραφία της Κιργιζίας
Κιζίλ-Μπουλάκ (Νοοκάτ)

Το Κιζίλ-Μπουλάκ είναι χωριό στην επαρχία Νοοκάτ της περιφέρειας Ος στο Κιργιστάν και έχει πληθυσμό 2.932 κατοίκων σύμφωνα με την απογραφή του 2009. Στα γύρω χωριά περιλαμβάνονται το Μπες-Μπουρκάν (1 μίλι) και το Ακτσάλ (2 μίλια). Το χωριό βρίσκεται σε υψόμετρο 1.340 μέτρων.

Παραπομπές 

Πόλεις και χωριά της Επαρχίας Νοοκάτ‎
Κιζιμτσέκ-Καρακάς

Το Κιζιμτσέκ-Καρακάς είναι χωριό στην περιφέρεια Ος του Κιργιστάν. Έχει υψόμετρο 1.856 μέτρα.

Γεωγραφία της Κιργιζίας
Κιζιλουζγκορίς

Το Κιζιλουζγκορίς είναι χωριό στην περιφέρεια Τζαλάλ-Αμπάντ του Κιργιστάν. Βρίσκεται σε υψόμετρο 1,914 μέτρων. Ο πληθυσμός του το 2009 ήταν 1965 κάτοοικοι.

Παραπομπές 

Γεωγραφία της Κιργιζίας
Κζιλ-Κουργκάν

Το Κζιλ-Κουργκάν είναι χωριό στην περιφέρεια Ος του Κιργιστάν. Έχει υψόμετρο 1.740 μέτρα.

Ο πληθυσμός του το 2009 ήταν 1.014 κάτοικοι.

Παραπομπές 

Γεωγραφία της Κιργιζίας
Περιφέρεια Ος

Η περιφέρεια Ος (, Oş oblastı/Osh oblasty, وش وبلاستى; , Oshskaya oblast'/Ošskaja oblastj) είναι περιφέρεια του Κιργιστάν, με διοικητικό κέντρο το Ος. Συνορεύει με τρεις περιφέρειες του Κιργιστάν: τις περιφέρειες Τζαλάλ-Αμπάντ, Μπάτκεν και Ναρίν, το Σιντζιάνγκ της Κίνας, το Τατζικιστάν και το Ουζμπεκιστάν.

Γεωγραφία 
Το μεγαλύτερο μέρος του πληθυσμού ζει στο βόρειο μέρος της περιφέρειας, στην άκρη της κοιλάδας Φεργκάνα. Η περιοχή επίσης έχει μέρος των όρων Αλάι, στην κοιλάδα Αλάι και σχηματίζει την οροσειρά Τρανς-Αλάι που σχηματίζει τα σύνορα με το Τατζικιστάν. Στην ανατολή υπάρχει η οροσειρά Φεργκάνα η οποία είναι περίπου παράλληλη στα σύνορα με την περιφέρεια Ναρίν. Ο ποταμός Καρά Ντάρια περνάει από την περιφέρεια, όπου ενώνεται με τον ποταμό Ναρίν και μετά με τον ποταμό Συρ Ντάρια στην κοιλάδα Φεργκάνα. 

Η εθνική οδός M41 περνάει νότια από τα βουνά από την Ος μέχρι τα σύνορα με το Τατζικιστάν. Στο Σαρί-Τας ένα παράρτημα πηγαίνει ανατολικά στη συνοριακή διάβαση με την Κίνα στο Ιρκεστάμ. Ο άλλος κύριος δρόμος πηγαίνει δυτικά προς την περιφέρεια Μπάτκεν.

Δημογραφικά στοιχεία 
Το 2009, η περιφέρεια Ος (χωρίς την πρωτεύουσα Ος) είχε 3 πόλεις, το Νοοκάτ, το Ουζγκέν και το Κάρα-Σούου, 2 αστικού τύπου οικισμούς και 474 χωριά. Ο ντε φάκτο πληθυσμός, σύμφωνα με την κιργιζική απογραφή του 2009, ήταν 999,576 κάτοικοι, σχεδόν 1 εκατομμύριο. Από αυτούς, ο αστικοποιημένος πληθυσμός είναι 82.841 κάτοικοι, με τους υπόλοιπους 916.735 να είναι αγροτικός πληθυσμός. 

Το περισσότερο από το ήμισυ των Ουζμπέκων που κατοικούν στην Κιργιζία ζουν στην περιφέρεια Ος. Είναι το 33% του πληθυσμού της περιφέρειας, έναντι του 14,5% που είναι ο συνολικός πληθυσμός των Ουζμπέκων σε όλη την Κιργιζία.

Εθνοτική σύνθεση 
Σύμφωνα με την Απογραφή του 2009, η εθνοτική σύνθεση της Περιφέρειας Ος (πληθυσμός ντε γιούρε) ήταν:

Επαρχίες 
Η περιφέρεια Ος διαιρείται σε 7 επαρχίες:

Ενκλάβια και εξκλάβια 
Το Κιργιστάν έχει ένα ενκλάβιο στο Ουζμπεκιστάν που είναι μέρος της περιφέρειας Ος (επαρχία Καρά-Σούου). Είναι το μικρό χωριό Μπαράκ, με πληθυσμό 627 κατοίκων στην κοιλάδα Φεργκάνα, που βρίσκεται στο δρόμο του Ος προς το Χοντζααμπάντ του Ουζμπεκιστάν περίπου 4 χιλιόμετρα βορειοδυτικά των συνόρων Κιργιζίας-Ουζμπεκιστάν στην κατεύθυνση προς το Αντιτζάν.

Παραπομπές 

 Laurence Μίτσελ, Το Κιργιστάν, Το Bradt Ταξιδιωτικούς Οδηγούς, 2008
Περιφέρειες της Κιργιζίας
Κιζίλ-Τούου (Κιργιστάν)

Το Κιζίλ-Τούου είναι χωριό στην περιφέρεια Τζαλάλ-Αμπάντ στο Κιργιστάν. Ο πληθυσμός είναι 3.060 κάτοικοι στην κιργιζική απογραφή του 2009.

Παραπομπές 

Γεωγραφία της Κιργιζίας
Κιζιλμπαϊράκ

Το Κιζιλμπαϊράκ (, Qızıl-Bayraq, قىزىل-بايراق) είναι χωριό στην περιφέρεια Τσούι στο Κιργιστάν. Σημαίνει «κόκκινη σημαία» στην κιργιζική γλώσσα.

Γεωγραφία της Κιργιζίας
Ambiance (ταινία)

Το Ambiance (γαλλικά: Ατμόσφαιρα) είναι επερχόμενη πειραματική ταινία που διευθύνεται από τον Σουηδό σκηνοθέτη Anders Weberg. Η ταινία έχει μια προβλεπόμενη ημερομηνία κυκλοφορίας την 31η Δεκεμβρίου 2020 και θα έχει διάρκεια 720 ώρες ή 30 ημέρες, και θα προβληθεί σε παγκόσμια κλίμακα. Μόλις η αρχική προβολή της ταινίας ολοκληρωθεί ο Weberg θα καταστρέψει το μόνο υπαρκτό κυριολεκτικά αντίγραφο ολόκληρης της ταινίας, το οποίο λέει ότι θα είναι "η μεγαλύτερη ταινία που δεν υπάρχει». Έχει επίσης δηλώσει ότι αυτή θα είναι η τελευταία ταινία του.

Ανάπτυξη και κυκλοφορία 
Ο Weberg έχει δηλώσει ότι έκανε το Ambiance ως ένδειξη διαμαρτυρίας ενάντια στην αναδημιουργία των παλαιών, κλασικών ταινιών. Μέρος των γυρισμάτων για το Ambiance πραγματοποιήθηκε τον Οκτώβριο του 2015 σε μια παραλία στη Σουηδία και ο Weberg υποστήριξε ότι η τοποθεσία είναι το ίδιο μέρος οπου ο Ίνγκμαρ Μπέργκμαν κινηματογράφησε μέρος της Έβδομης Σφραγίδας.

Από το 2016 ο Weberg υποστήριξε ότι έχει ολοκληρώσει 400 ώρες βίντεο και ότι προκειμένου να ολοκληρώσει την ταινία από την ημερομηνία κυκλοφορίας του θα πρέπει να κινηματογραφήσει 7-8 ώρες από τις πρώτες σκηνές κάθε εβδομάδα. Ο Weberg έχει κυκλοφορήσει δύο τρέιλερ για την ταινία, εκ των οποιων το πρώτο κυκλοφόρησε το 2014 και έχει διάρκεια 72 λεπτά. Έχει κυκλοφορήσει ένα δεύτερο τρέιλερ το 2016 που είναι 439 λεπτά και έχει δηλώσει ότι θα κυκλοφορήσει ένα 72ωρο τρέιλερ το 2018. Το δεύτερο τρέιλερ αποτελείται από ένα μόνο take και δεν διαθέτει καμία περικοπη, και θα παραμείνει μόνο στο Διαδίκτυο μέχρι τις 20 Ιουλίου 2016.

Παραπομπές

Εξωτερικοί σύνδεσμοι 
 
 

Επερχόμενες ταινίες
Σουηδικές ταινίες
Ώρα Καμτσάτκα

Η ώρα Καμτσάτκα (PETT) (, kamchatskoye vremya), επίσης γνωστή ως Ώρα Ανάντιρ(ΑΝΑΤ), είναι ζώνη ώρας στην Ρωσία, που πήρε το όνομά της από τηνχερσόνησο Καμτσάτκα. Βρίσκεται 12 ώρες, δηλαδή μισή μέρα μπροστά από τον Συγχρονισμένο Παγκόσμιο Χρόνο και 9 ώρες μπροστά την ώρα Μόσχας. Η ζώνη ώρας χρησιμοποιείται στα δύο ανατολικότερα ομοσπονδιακά υποκείμενα της Ρωσίας και πριν την ανασυγκρότηση των ζωνών ώρας το 2010. 

Η θερινή ώρα Καμτσάτκα (PETST) αντιστοιχεί στην ζώνη ώρας UTC+13, αλλά εξακολουθεί να είναι 9 ώρες μπροστά από την θερινή ώρα Μόσχας (MSD+9). Αυτό δεν ισχύει σήμερα, από την αλλαγή του 2014 όπου χρησιμοποιείται σήμερα σε όλη την χώρα η μόνιμη χειμερινή ώρα. 

Στις 28 Μαρτίου 2010, όταν οι περισσότερες περιφέρειες στην Ρωσία άλλαζαν στην θερινή ώρα μια ώρα μπροστά, οι δύο ρωσικές περιφέρειες που χρησιμοποιούσαν την ώρα Καμτσάτκα, το Κράι Καμτσάτκα και ο αυτόνομος θύλακας Τσουκότκα, διατηρήθηκε στην ζώνη ώρας UTC+12 όπου χρησιμοποιήθηκε επίσης από την περιφέρεια Μαγκαντάν ως ώρα Μαγκαντάν. Αυτή η αλλαγή αντιστράφηκε την Κυριακή 26 Οκτωβρίου 2014.

Παραπομπές

Δείτε επίσης 
 Ώρα στην Ρωσία

Καμτσάτκα
Μαγδαληνή της Γαλλίας (1520-1537)

Η Μανταλένα των Βαλουά (Madeleine de France, 10 Αυγούστου 1520 - 7 Ιουλίου 1537) ήταν Γαλλίδα πριγκίπισσα που έγινε βασίλισσα της Σκωτίας ως η πρώτη σύζυγος του βασιλιά Ιακώβου Ε'. Η Μανταλένα ήταν πέμπτο παιδί και τρίτη κόρη του βασιλιά της Γαλλίας Φραγκίσκου Α' και της Κλαύδιας της Βρετάνης, αδελφή του βασιλιά της Γαλλίας Ερρίκου Β'.
Από τη γέννηση της ήταν πολύ άρρωστη και ασθενική γι'αυτό ο πατέρας της προτίμησε να μην μεγαλώσει μαζί του στο Παρίσι αλλά στην κοιλάδα του Λούρου που είχε καλύτερο κλίμα μαζί με την αδελφή της Μαργαρίτα υπο την επίβλεψη της θείας τους Μαργαρίτας της Ναβάρρας. Όταν ο πατέρας πραγματοποίησε τον δεύτερο γάμο του με τη νέα σύζυγο του Ελεονώρα της Αυστρίας πήρε τη Μανταλένα κοντά του ενώ είχε φτάσει σε ηλικία 16 ετών.

Βασίλισσα της Σκωτίας και θάνατος της Μανταλένας

Τρία χρόνια πριν τη γέννηση της (1517) η Γαλλο - Σκωτσέζικη συνθήκη του Ρουέν όριζε τον γάμο μιας Γαλλίδας πριγκίπισσας με τον Σκωτσέζο βασιλιά προκειμένου να ενισχυθεί η συμμαχία μεταξύ των δυο χωρών. Τον Απρίλιο του 1530 ο δούκας του Όλμπανυ Τζών Στιούαρτ ορίστηκε απεσταλμένος του Σκωτσέζου βασιλιά προκειμένου να συμφωνήσει τον γάμο του βασιλιά Ιακώβου Ε' της Σκωτίας με την κόρη του βασιλιά Φραγκίσκου Α' Μανταλένα. 
Ο Φραγκίσκος τόνισε ότι η υγεία της Μανταλένας είναι πολύ άσχημη, υπάρχει κίνδυνος να μην επιζήσει και του αντιπρότεινε την πριγκίπισσα Μαρία των Βουρβόνων, ο Ιάκωβος συμφώνησε. Στην επίσκεψη του στη Γαλλία (1536) ο Ιάκωβος γοητεύτηκε τόσο πολύ από τη Μανταλένα που αποφάσισε να την παντρευτεί πάση θυσία χωρίς να λάβει υπόψη την άσχημη υγεία της. Ο πατέρας της στην αρχή είχε πολλές αντιρρήσεις τονίζοντας ότι δεν πρόκειται να αντέξει το κλίμα της Σκωτίας αλλά τελικά ύστερα από πολλές πιέσεις από τον Ιάκωβο συμφώνησε μαζί του να πραγματοποιήσει τον γάμο με τη Μανταλένα.
Η Μανταλένα προικίστηκε γενναία από τον πατέρα της με μεγάλη περιουσία και με μια πολύ ευνοϊκή συνθήκη να έχουν τα παιδιά της δικαιώματα στον Γαλλικό θρόνο, επιπλέον θα παρέμενε η ίδια βασίλισσα στη Σκωτία σε περίπτωση που ο Ιάκωβο πέθαινε πριν από την ίδια.
Η τελετή του γάμου έγινε με μεγαλοπρέπεια στην Παναγία των Παρισίων στις 1 Ιανουαρίου/1537, τα πανηγύρια κράτησαν 5 ολόκληρους μήνες μέχρι τον Μάιο του 1537 εν τω μεταξύ η κατάσταση της υγείας της Μανταλένας χειροτέρευσε.  Το ζευγάρι πήγε στη Σκωτία, τον Ιούνιο του 1537  έστειλε μήνυμα στον πατέρα της ότι είναι καλά στην υγεία της αλλά σε έναν μήνα πέθανε στα χέρια του Ιακώβου.

Πηγές
Marshall, Rosalind K. (2003). Scottish Queens, 1034-1714. Tuckwell Press. p. 101.
Hay, Denys, Letters of James V, HMSO (1954), 43-44, 51-52, 170.
Ashley, Mike (1999). The mammoth book of British kings and queens. London: Robinson Publishers. p. 570. ISBN 1-84119-096-9.
"Why did the 'Rough Wooing' Fail to break the Auld Alliance?"
Hay, Denys, Letters of James V, HMSO (1954), 325-6.
Hay, Denys, Letters of James V, HMSO (1954), 331-2.

Αναφορές

Οίκος των Βαλουά
Βασιλείς της Σκωτίας
Ώρα Μαγκαντάν

Η ώρα Μαγκαντάν (MAGT) (, magadanskoye vremya), είναι ζώνη ώρας στην Ρωσία, που πήρε το όνομά της από το διοικητικό κέντρο της περιφέρειας Μαγκαντάν, την Μαγκαντάν. Είναι 11 ώρες μπροστά από την UTC (UTC+11) και 8 ώρες μπροστά από την Ώρα Μόσχας (MSK+8).

Μεταξύ 26 Οκτωβρίου 2014 και 24 Απριλίου 2016, η περιφέρεια Μαγκαντάν ήταν στην ζώνη ώρας UTC+10 (MSK+7), που είναι η ώρα Βλαδιβοστόκ. Κατά τη διάρκεια αυτής της περίοδου, η ώρα UTC+11 (MSK+8) ονομάστηκε ώρα Σρεντνεκολίμσκ, που χρησιμοποιούνταν από μόνο 27.000 κατοίκους των ανατολικών επαρχιών στην δημοκρατία των Σαχά και τις βόρειες Κουρίλες. Μετά την αλλαγή, ο αριθμός χρήσης της συγκεγκριμένης ζώνης ώρας αυξήθηκε.

Η ζώνης ώρας στην περιφέρεια Μαγκαντάν είναι η ακόλουθη:

Περιοχές στην ώρα Μαγκαντάν 
 Περιφέρεια Μαγκαντάν
 Περιφέρεια Σαχαλίνης

Δείτε επίσης 
 Ώρα στη Ρωσία

Παραπομπές 

Όμπλαστ του Μαγκαντάν
Μαγκανταν
Τσάι Ινγκ Γουέν

Η Τσάι Ινγκ Γουέν (Tsai Ing-wen, κινέζικα=蔡英文|Cài Yīngwén|=Chhoà Eng-bûn|=Tshai Yîn-vun, [t͡sʰua˧˩ ʔɪŋbun˨˦],  γεννήθηκε στις 31 Αυγούστου 1956) είναι πολιτικός από την Ταϊβάν και Πρόεδρος της Ταϊβάν από τις 20 Μαΐου 2016. Η Τσάι είναι η δεύτερη πρόεδρος από το Δημοκρατικό Προοδευτικό Κόμμα (DPP). Είναι επίσης η πρώτη γυναίκα στο εν λόγω αξίωμα.  Είναι επίσης η πρώτη πρόεδρος που στην καταγωγή είναι Χάκκα, η πρώτη ανύπαντρη πρόεδρος, η πρώτη που εξελέγη χωρίς να έχει εκλεγεί προηγουμένως σε κάποια εκτελεστική θέση και η πρώτη που εξελέγη χωρίς προηγουμένως να έχει υπηρετήσει ως δήμαρχος της Ταϊπέι. Είναι αρχηγός του κόμματος DPP και ήταν υποψήφια στις προεδρικές εκλογές του 2012. Από το 2008 ως το 2012 είχε υπηρετήσει ξανά στην ηγεσία του κόμματός της. Η Τσάι επανεξελέγη τον Ιανουάριο του 2020 με μεγαλύτερο ποσοστό σε σχέση με την προηγούμενή της εκλογή.

Πολιτική σταδιοδρομία 
Σπούδασε νομικά και υπηρέτησε ως υπουργός στην κυβέρνηση του Τσεν Σουί Μπιάν το 2000.

Η Τσάι εξελέγη πρόεδρος με ποσοστό 56%.

Οι εκλογές του 2016 οδήγησαν στη νίκη του Δημοκρατικού Προοδευτικού Κόμματος, το οποίο είναι σκεπτικιστικό απέναντι στο Πεκίνο.

Στις 11 Ιανουαρίου 2020 η Τσάι κέρδισε επανεκλογή για μία 2η θητεία, με 8,17 εκατομμύρια ψήφους. Έγινε μάλιστα η πρώτη υποψήφια σε προεδρικές εκλογές που ξεπέρασε τα 8 εκατ. ψήφους. Ο αντίπαλός της, Χαν Κούο-γιου, υποψήφιος του Κουομιντάν (KMT) ήρθε στην δεύτερη θέση, λαμβάνοντας ποσοστό 38,6% και 5,52 εκατ. ψήφους.

Παραπομπές 

Τσαι
Τσαι
Αρχηγοί πολιτικών κομμάτων
Μαργαρίτα της Γαλλίας (1523-1574)

H Μαργαρίτα των Βαλουά ή Μαργαρίτα της Γαλλίας δούκισσα του Μπερί (Marguerite de France, 5 Ιουνίου 1523 - 15 Σεπτεμβρίου 1574) ήταν η μικρότερη κόρη και το μικρότερο παιδί του βασιλιά της Γαλλίας Φραγκίσουν Α΄ και της Κλαυδίας της Γαλλίας. Η Μαργαρίτα της Γαλλίας ήταν στενά συνδεδεμένη με την αγαπημένη της θεία Μαργαρίτα της Ναβάρρας που μεγάλωσε στην οικία της στην κοιλάδα του Λούρου, τις είχε στείλει ο πατέρας τους μαζί με την άρρωστη αδελφή της Μανταλένα.
Στα τέλη του 1538 ο πατέρας της συμφώνησε με τον αυτοκράτορα Κάρολο Κουίντο τον γάμο της Μαργαρίτας με τον γιο του Καρόλου και τον διάδοχο του στον Ισπανικό θρόνο Φίλιππο αλλά τελικά ο γάμος δεν προχώρησε.

Γάμος της Μαργαρίτας με τον Εμμανουήλ Φιλιβέρτο της Σαβοΐας
To 1559 όταν η Μαργαρίτα είχε φτάσει 36 ετών o αδελφός της βασιλιάς της Γαλλίας Ερρίκος Β΄ και ο πρώην μνηστήρας της βασιλιάς της Ισπανίας Φίλιππος Β΄ συμφώνησαν με την συνθήκη του Καμπρεζί μέσω τον αντιπροσώπων τους τον γάμο της Μαργαρίτας με τον σύμμαχο του Φιλίππου Εμμανουήλ Φιλιβέρτο, δούκα της Σαβοΐας και πρίγκιπα του Πεδομεντίου. Η Μαργαρίτα εκείνη την εποχή περιγράφεται σαν γεροντοκόρη αλλά με εξαιρετικά καλή γονιμότητα και ζωτικότητα.
Σύμφωνα με την ίδια συνθήκη η ανιψιά της και μεγαλύτερη κόρη του βασιλιά Ερρίκου Β΄ Ελισσάβετ θα παντρευόταν με τον ίδιο τον Φίλιππο Β΄ κατά την διάρκεια των εορτών που ακολούθησαν τον γάμο της Ελισσάβετ με τον Φίλιππο ο ίδιος ο Ερρίκος Β΄ τραυματίστηκε θανάσιμα στο κεφάλι απο λόγχη και ο θάνατος του θεωρείτο βέβαιος. Μια μέρα πριν τον θάνατο του ο βασιλιάς κατάφερε να πραγματοποιήσει και τον γάμο της αδελφής του Μαργαρίτας με τον Εμμανουήλ Φιλιβέρτο στις 9 Ιουλίου/ 1538 στην μικρή εκκλησία του Αγίου Παύλου αντί για την Παναγία των Παρισίων.

Κληρονόμοι
Το μοναδικό παιδί που γεννήθηκε απο τον γάμο ήταν ο βασιλιάς Κάρολος Εμμανουήλ Α΄ της Σαβοΐας τον Ιανουάριο του 1562 όταν η Μαργαρίτα ήταν 38 ετών.

Παραπομπές

Πηγές
Marshall, Rosalind K. (2003). Scottish Queens, 1034-1714. Tuckwell Press. σελ. 10o.
Seong-Hak Kim, Michel de L'Hôpital: The Vision of a Reformist Chancellor During the French Religious Wars, (Truman State University Press, 1997), 26.
Strage, Mark (1976). Women of Power: The Life and Times of Catherine de' Medici. New York and London: Harcourt, Brace & Jovanovich. σσ. 95-96
Strage, σελ. 98

Οίκος των Βαλουά
Οίκος της Σαβοΐας
Δούκισσες του Μπερί
Δούκισσες της Σαβοΐας
Γαλλίδες δούκισσες
UTC+13:00

Το UTC+13:00 είναι αναγνωριστικό για μια ζώνη ώρας 13 ώρες μπροστά από την ώρα UTC.

Ως χειμερινή ώρα (όλο το χρόνο)

Ωκεανία 
 
 Νησιά Φοίνικα (μόνο η νήσος Καντών κατοικείται, ώρα Νησών Φοίνικα)
  - ώρα στο Τοκελάου

Ως χειμερινή ώρα (χειμώνας Νότιου Ημισφαιρίου)

Ωκεανία 
  - Χειμερινή ώρα Δυτικών Σαμόα

Ως θερινή ώρα (καλοκαίρι Νότιου Ημισφαιρίου)

Ωκεανία 
 
  - Θερινή ώρα Νέας Ζηλανδίας

Ανταρκτική 
 Κάποιες βάσεις στην Ανταρκτική, κυρίως στον Νότιο Πόλο και η βάση ΜακΜούρντο. Αυτά τα μέρη είναι τα πρώτα που υποδέχονται την Πρωτοχρονιά με ήλιο, καθώς ο ήλιος είναι πάνω τα μεσάνυχτα αυτήν την περίοδο του χρόνου.

Ιστορία 
Η δημοκρατία του Κιριμπάτι εισήγαγε μια αλλαγή ζώνης ώρας στο ανατολικό μισό της στις 1 Ιανουαρίου 1995, από τις ζώνες ώρας -11 και -10 σε +13 και +14 

Η Τόνγκα χρησιμοποιεί την ζώνη ώρας UTC+13 για πολλά χρόνια. Η θερινή ώρα χρησιμοποιήθηκε τα καλοκαίρια του νότιου ημισφαιρίου την από το 1999 μέχρι το 2002, και ξανά από τον Νοέμβριο του 2016.

Η ζώνη ώρας UTC+13 χρησιμοποιήθηκε ως θερινή ώρα (καλοκαίρι στο βόρειο Ημισφαίριο) στα τμήματα της πολύ ανατολικής Ρωσίας (αυτόνομος θύλακας Τσουκότκα και Κράι Καμτσάτκα) που χρησιμοποιούσαν την ώρα Καμτσάτκα.

Στο τέλος της 29 δεκεμβρίου 2011 (UTC−10), η Σαμόα άλλαξε την ζώνη ώρας της από την UTC-11:00 στην UTC+13:00 και την θερινή ώρα της από την UTC-10:00 στην UTC+14:00, κάνοντας το πέρασμα από το ανατολικό μέρος της Διεθνούς Γραμμής Ημερομηνίας στο δυτικό. Μετά από την απόφαση της Σαμόα το Τοκελάου μετακινήθηκε μπροστά στην ώρα κατά μια μέρα, από την UTC−11 στην UTC+13 χωρίς θερινή ώρα.

Δείτε επίσης 
 Ώρα στη Νέα Ζηλανδία
 Ώρα στην Ρωσία
 Ώρα στην Σαμόα

Παραπομπές 

 
Μετατοπίσεις UTC
Περιφέρεια Κιζιλορντά

Η περιφέρεια Κιζιλόρντα ( ) είναι περιφέρεια του Καζακστάν. Το διοικητικό κέντρο είναι η Κιζιλορντά, με πληθυσμό 157,400 κατοίκων. Όλη η περιφέρεια έχει πληθυσμό 590,000 κατοίκων. Άλλοι αξιοσημείωτοι οικισμοί είναι το Αράλ, το Καζάλι (Καζαλίνσκ) και το μισθωμένο από την Ρωσία Μπαϊκονούρ, που έχει το κοσμοδρόμιο Μπαϊκονούρ. Συνορεύει με το Ουζμπεκιστάν, και τις ακόλουθες περιφέρειες του Καζακστάν: περιφέρεια Ακτόμπε (δυτικά), περιφέρεια Καραγκάντα (βόρεια) και την περιφέρεια Νότιου Καζακστάν (ανατολικά). Ο ποταμός Συρ Ντάρια, που πηγάζει από τα όρη Τιεν Σαν προς την Αράλη, περνάει από την περιφέρεια Κιζιλόρντα. Η συνολική έκταση της περιφέρειας είναι 226,000 τετραγωνικά χιλιόμετρα.

Διοικητικές διαιρέσεις 
Η περιφέρεια διαιρείται σε εφτά επαρχίες και την Κιζιλορντά.
 Επαρχία Αράλ, διοικητικό κέντρο το Αράλ
 Επαρχία Καρμάκσι, διοικητικό κέντρο το Ζοσάλι
 Επαρχία Καζάλι, διοικητικό κέντρο το Αϊτέκε Μπι
 Επαρχία Σιέλι, διοικητικό κέντρο το Σιέλι
 Επαρχία Σιρνταρίγια, διοικητικό κέντρο το Τερενοζέκ
 Επαρχία Ζαλαγκάς, διοικητικό κέντρο το Ζαλαγκάς
 Επαρχία Ζανακοργκάν, διοικητικό κέντρο το Ζανακοργκάν
Τρεις τοποθεσίας στην περιφέρεια Κιζιλόρντα έχουν καθεστώς πόλης. Είναι το Αράλ, το Καζάλι και Κιζιλορντά. Η πόλη του Μπαϊκονούρ βρίσκεται στην περιφέρεια αλλά διοικείται και μισθώνεται από την Ρωσική Ομοσπονδία.

Αθλητισμός 
Η περιφέρεια έστειλε ομάδα μπάντι στην Σπαρτακιάδα του 2009.

Δείτε επίσης 
 Φυσικό πάρκο Μπάρσα-Κελμές

Παραπομπές

Εξωτερικοί σύνδεσμοι 

 Επίσημη περιφερειακή διοίκηση ιστοσελίδα

Κιζιλορντα
Ώρα Βλαδιβοστόκ

Η ώρα Βλαδιβοστόκ (VLAT) (, vladivostokskoye vremya), είναι ζώνη ώρας στην Ρωσία, και πήρε το όνομά της από το Βλαδιβοστόκ. Είναι δέκα ώρες μπροστά από τον UTC (UTC+10) και επτά ώρες μπροστά από την Ώρα Μόσχας (MSK+7).

Στις 27 Μαρτίου 2011, η Ρωσία μετακινήθηκε σε θερινή ώρα όλο το χρόνο, δηλαδή μόνιμη θερινή ώρα. Αντί να αλλάζει η ώρα στην ζώνη ώρας UTC+10 το χειμώνα και στην ζώνη ώρας UTC+11 στο καλοκαίρι, το Βλαδιβοστόκ χρησιμοποίησε την UTC+11 όλο τον χρόνο μέχρι το 2014, όταν αντιστράφηκε η αλλαγή από τον Βλαντιμίρ Πούτιν και επαναφέρθηκε στην UTC+10 όλο τον χρόνο.

Βάση δεδομένων ζώνης ώρας 
Στην βάση δεδομένων ζώνης ώρας IANA οι ζώνες ώρας είναι οι:
 Ασία/Σαχαλίνη
 Ασία/Βλαδιβοστόκ

Περιοχές που χρησιμοποιούν την ώρα Βλαδιβοστόκ 
 Κράι Χαμπάροφσκ
 Κεντρικά σημεία στην δημοκρατία των Σαχά (συμπεριλαμβάνονται οι νήσοι Νέας Σιβηρίας) 
 Εβραϊκή Αυτόνομη Περιφέρεια
 Κράι Πριμόρσκι

Πόλεις που χρησιμοποιούν την ώρα Βλαδιβοστόκ 
Πόλεις και κωμοπόλεις με περισσότερους από 100,000 κατοίκους που χρησιμοποιούν την ώρα Βλαδιβοστόκ:
 Αρτιόμ
 Χαμπάροφσκ
 Κομσομόλσκ-ον-Αμούρ
 Ναχόντκα
 Ουσσουρίισκ
 Βλαδιβοστόκ

Δείτε επίσης 
 Ώρα στη Ρωσία

Βλαδιβοστόκ
Ώρα Γιεκατερινμπούργκ

Η ώρα Γεκατερινμπούργκ (YEKT), είναι ζώνη ώρας πέντε ώρες μπροστά από τον UTC (UTC+5) και 2 ώρες μπροστά από την Ώρα Μόσχας (MSK+2).

Το 2011, η Ρωσία άρχισε να χρησιμοποιεί την θερινή ώρα όλο τον χρόνο. Αντί να γίνεται αλλαγή από την UTC+5 το χειμώνα και στην UTC+6 το καλοκαίρι, η ώρα Αικατερινούπολης ήταν ρυθμισμένη στην ζώνη ώρας UTC+6 μέχρι το 2014, όταν επαναφέρθηκε στην UTC+5 όλο τον χρόνο.

Η ζώνη ώρας ισχύει για το Ουραλικό Διαμέρισμα, και την δημοκρατία του Μπασκορτοστάν, της περιφέρειας Ορενμπούργκ και το Κράι Περμ στο ομοσπονδιακό Διαμέρισμα Βόλγα.

Δείτε επίσης 
 Ώρα στην Ρωσία

Παραπομπές 

Γιεκατερινμπούργκ
Ώρα Ιρκούτσκ

Η ώρα Ιρκούτσκ (IRKT) είναι ζώνη ώρας στην Ρωσία, η οποία είναι οκτώ ώρες μπροστά από τον UTC, και πέντε ώρες μπροστά από την Ώρα Μόσχας (MSK+5). Πριν την αλλαγή το 2014, η ώρα Ιρκούτσκ ήταν η UTC+9, λόγω της χρήσης θερινής ώρας όλο τον χρόνο, αντί να χρησιμοποιεί την UTC+8 τον χειμώνα και την UTC+9 το καλοκαίρι.

Δείτε επίσης 
 Ώρα στην Ρωσία

Παραπομπές 

Ιρκούτσκ
100 Years (ταινία)

Το 100 Years: The Movie You Will Never See (ελληνικά: 100 Χρόνια: Η ταινία δεν θα δείτε ποτέ) είναι επερχόμενη ταινία με σεναριογράφο και πρωταγωνιστή τον Τζον Μάλκοβιτς και σκηνοθεσία του Ρόμπερτ Ροντρίγκεζ. Το 100 Years αναμένεται να κυκλοφορήσει στις 18 Νοεμβρίου 2115.

Ο Μάλκοβιτς και ο Ροντρίγκεζ ανακοίνωσαν το Νοέμβριο του 2015 ότι είχαν συνεργαστεί με την εταιρεία που διανέμει το κονιάκ Louis XIII για να δημιουργήσουν μια ταινία εμπνευσμένη από τα εκατό χρόνια που χρειάζεται για να ωριμάσει το συγκεκριμένο μπουκάλι. Στις 18 Νοεμβρίου του 2015, ο Μάλκοβιτς και ο Ροντρίγκεζ κυκλοφόρησαν τρία τρέιλερ που δείχνουν κάποια πλάνα από την ταινία. Σε αυτά φαντάστηκαν τρία διαφορετικά πιθανά μέλλοντα από μια δυστοπία σε έναν τεχνολογικό παράδεισο.

Μέχρι την κυκλοφορία της, η ταινία θα διατηρείται σε ένα υψηλής τεχνολογίας ασφαλές αλεξίσφαιρο γυαλί που θα ανοίξει αυτόματα στις 18 Νοεμβρίου του 2115. Η ημερομηνία πρεμιέρας της ταινίας, για οποία στάλθηκαν διπλές προσκλήσεις κατασκευασμένες από μέταλλο σε χίλιους καλεσμένους από όλο τον κόσμο, συμπεριλαμβανομένων του Μάλκοβιτς και Ροντρίγκεζ, τις οποίες μπορούν να δώσουν στους απογόνούς τους. πλοκή της ταινίας είναι μυστικό που γνωρίζει μόνο ένας στενός κύκλος ατόμων.

Το χρηματοκιβώτιο στο οποίο διατηρείται η ταινία είχε παρουσιαστεί το 2016 στο Φεστιβάλ των Καννών και διάφορες άλλες πόλεις στον κόσμο, πριν επιστρέψει στο Κονιάκ της Γαλλίας και τα κελάρια Louis XIII.

Παραπομπές

Εξωτερικοί σύνδεσμοι 

Επερχόμενες ταινίες
Αγγλόφωνες ταινίες
Γαλλικές ταινίες
Ώρα Ομσκ

Η ώρα Ομσκ (OMST) είναι ζώνη ώρας στην Ρωσία η οποία είναι έξι ώρες μπροστά από τον UTC (UTC+06:00), και 3 ώρες μπροστά από την Ώρα Μόσχας (MSK+3).

Ιστορία 
Μέχρι το 1991, η ώρα Ομσκ ήταν από τις δύο ζώνες που χρησιμοποιόταν στην Σοβιετική Κεντρική Ασία. Σε αντίθεση με τη περιφέρεια Ομσκ στην Ρωσική ΡΣΟΣΔ, κάλυπτε τα ανατολικά δύο τρίτα της Σοβιετική Σοσιαλιστική Δημοκρατία του Καζακστάν, όλη την Σοβιετική Σοσιαλιστική Δημοκρατία της Κιργιζίας και την Σοβιετική Σοσιαλιστική Δημοκρατία του Τατζικιστάν, και την ανατολική Ουζμπεκική ΣΣΔ. Συμπεριλάμβανε την Άλμα-Άτα (Αλμάτι), Φρούνζε (Μπισκέκ), Ντουσαμπέ και Τασκένδη. 

Για δύο χρόνια μετά την κατάρρευση της Σοβιετικής Ένωσης, η περιφέρεια Ομσκ παρέμεινε η μόνη περιφέρεια στην Ρωσία που χρησιμοποιούσε αυτήν την ζώνη ώρας. Όλα τα νέα κράτη της κεντρικής Ασίας σταμάτησαν να χρησιμοποιούν θερινή ώρα, ενώ το Ουζμπεκιστάν και το Τατζικιστάν μετακίνησαν επίσης τα ρολόγια τους μια ώρα πίσω. 

Την περίοδο 1990-2010 η Ρωσία βίωσε ένα μεγάλο κύμα αλλαγών ώρας. Το 2010, όλες η περιφέρειες της Δυτικής Σιβηρίας που ήταν 4 ώρες μπροστά μετακινήθηκαν 1 ώρα πίσω, και ενώθηκαν με την ώρα Όμσκ. 

Το 2011, η Ρωσία κινήθηκε προς την χρήση θερινής ώρας όλο τον χρόνο. Αντί να γίνεται αλλαγή μεταξύ της ζώνης ώρας UTC+6 τον χειμώνα και της ζώνης ώρας UTC+7 το καλοκαίρι, η ώρα Ομσκ ρυθμίστηκε στην χρονική ζώνη UTC+7 μέχρι το 2014 όπου επαναφέρθηκε στην χρονική ζώνη UTC+6 όλο τον χρόνο.

Παραπομπές 

Ομσκ
Όμπλαστ του Ομσκ
Μαλακό ενωτικό

To μαλακό ενωτικό (ISO 8859: 0xAD, Unicode: U+00AD SOFT HYPHEN, HTML: &#173; &shy;) ή ενωτικό συλλαβής (EBCDIC: 0xCA), συντομογραφία: SHY, είναι ένα σημείο κώδικα που διατηρείται σε κάποια κωδικοποιημένα σύνολα χαρακτήρων, ώστε να κόβονται οι λέξεις σε διαφορετικές γραμμές, εισάγοντας ορατά ενωτικά. Δύο εναλλακτικοί τρόποι χρήσης του μαλακού ενωτικού υπάρχουν, ανάλογα με αν το κωδικοποιημένο κείμενο θα χωριστεί σε γραμμές από τον παραλήπτη ή έχει ήδη προκαθοριστεί από τον δημιουργό του.

Η χρήση των χαρακτήρων του μαλακού ενωτικού στο κείμενο που θα χωριστεί σε γραμμές από τον παραλήπτη γίνεται σύμφωνα με τις προδιαγραφές της HTML μετά το 1999 και του Unicode. Στο πλαίσιο αυτό, το μαλακό ενωτικό ονομάζεται επίσης προαιρετικό ενωτικό. Το μαλακό ενωτικό και η εφαρμογή HTML είναι από πολλές απόψεις παρόμοια με εκείνη του διαστήματος μηδενικού πλάτους του Unicode. Η HTML 4 το περιγράφει ως «στοιχείο συλλαβισμού», αν και προτείνει τη συγκεκριμένη ερμηνεία ως μη καθολική

Για να φανεί η επίδραση του μαλακού ενωτικού σε μορφή HTML, οι ακόλουθες λέξεις έχουν διαχωριστεί με μαλακά ενωτικά:
Εδώ­Νερό­Αυτό­Είναι­Πάνω­Εδώ­Κάπου­Πήγαμε­Τραπέζι­Νερό­Κάτω­Εμείς­Πήγαμε­Μολύβι­Είμαστε­
Αν μια γραμμή σπάσει σε ένα μαλακό ενωτικό, ο χαρακτήρας του ενωτικού εμφανίζεται στο τέλος της πρώτης γραμμής. Αν η γραμμή δεν σπάσει σε μαλακό ενωτικό, το χρησιμοποιούμενο λογισμικό (φυλλομετρητής) δεν πρέπει να εμφανίσει χαρακτήρα ενωτικού.

Αναφορές

Τυπογραφία
Τισάνοβο Κιουστεντίλ

Το Τισάνοβο () είναι χωριό στη Βουλγαρία. Βρίσκεται στην επαρχία Κιουστεντίλ και έχει υψόμετρο 753 μέτρα. 

Το 2010, σύμφωνα με πληροφορίες του 2010, ο πληθυσμός ήταν 85 κάτοικοι.

Ο ταχυδρομικός κώδικος είναι ο 2591. Ο τηλεφωνικός κωδικός είναι ο 07939. Ο κωδικός ЕКАТТЕ είναι ο 72494.

Στο χάρτη 
 bgmaps.com ηλεκτρονική τοποθεσία στο χάρτη
 emaps.bg στον ηλεκτρονικό χάρτη, τοποθεσία
 Θέση στον ηλεκτρονικό χάρτη Google

Εξωτερικοί σύνδεσμοι 
 Στατιστικά κατοικίες (Βουλγάρικα)

Χωριά της Επαρχίας Κιουστεντίλ
Δυναστεία Τσιν

Η Δυναστεία Τσιν (Chinese: 秦朝; πινγίν: Qín Cháo; Wade–Giles: Ch'in2 Ch'ao2), ήταν η πρώτη δυναστεία της Αυτοκρατορικής Κίνας, από το 221 π.Χ. έως το 206 π.Χ. Πήρε το όνομά της από την καρδιά της περιοχής εξουσίας της, Τσιν, στις σημερινές επαρχίες Κανσού και Σαανσί. Η δυναστεία σχηματίστηκε μετά την κατάκτηση έξι άλλων κρατών από το κράτος των Τσιν, ενώ ιδρυτής της ήταν ο Τσιν Σι Χουάνγκ, πρώτος αυτοκράτορας της δυναστείας. 

Η δύναμη του κράτους των Τσιν αυξήθηκε σημαντικά από τις νομικίστικες μεταρρυθμίσεις του Σανγκ Γιανγκ τον 4ο αιώνα π.Χ., κατά τη διάρκεια της περιόδου των "Εμπόλεμων Κρατών". Στα μέσα και τέλη του 3ου αιώνα π.Χ., οι Τσιν κατάφεραν μια σειρά από γρήγορες κατακτήσεις, τερματίζοντας αρχικώς την ανίσχυρη δυναστεία των Τσόου, και τελικώς κατακτώντας τα υπόλοιπα έξι από τα "Επτά Εμπόλεμα Κράτη", επιβάλλοντας την εξουσία τους στο σύνολο της Κίνας.

Από τη δυναστεία αυτή πήρε το όνομά της η Κίνα.

Δυναστείες της Κίνας
Πρώην αυτοκρατορίες της Ασίας
Πρώην μοναρχίες της Ασίας
Ιστορία της Κίνας
Πρώην κράτη της Ανατολικής Ασίας